Aalborg Stiftstidende, 1843-01-09
Fædrelandet. Kjøbenhavn, den 7de Januar. Festmaaltidet paa Skydebanen for den slesvigske Deputerede P. H. Lorenzen, bivaanedes af omtrent 200 Deeltagere. Justitsr. Guldberg førte Præsidiet, og den første af ham udbragte Toast lød for Hs. Maj. Kongen idet han udtatte den tillidsfulde Forventning, at Kongen vil vide fremdeles med kraftig Haand at opretholde den danske Nationalitet. Den næste Tost gjaldt Peter Hjort Lorenzen, og udbragtes ligeledes af Justitsr. Guldberg med følgende Ord "Saalænge varm Fædrelandskjærlighed og urokkelig Standhaftighed i Opfyldelse at Ærens og Pligtens Bud, saalænge borgerligt Mod og djærv, men besindig Fasthed, hvor det gjælder Fædrelands og Medborgeres helligste Rettigheder, have et fuldgyldigt Krav paa levende Erkjendtlighed, saalænge skal Navnet paa den Mand, der idag er vor Gjæst ved dette festlige Bord, lyde høit paa alle Danskes Læber. Th. det er ham, der har stillet sig saa godt som ene i Kampen for Danmarks Sprog og Danmarks Nationalitet, det er ham, der under de vanskeligste Forhold og under Omstændigheder, hvor en mindre kraftfuld Charakteer let kunde have opgivet Haabet, har, uden at vige et Haarsbred, haandhævet sin Post som Folkets uforfærdede Talsmand. Lader os derfor mine Herrer tømme et Glas for Hædersmanden Peter Hjort Lorenzen, med det Ønske, at Danmark aldrig maa savne Sønner, der ligne ham Et enthustastisk, ofte gjentaget Hurra løb her fra Forsamlingen for dens Gjæst. Lorenzen reiste sig derpaa, og efterat have tolket sin Tak ikke blot til Forsamlingen, men til hele det danske Folk, hos hvilket han havde fundet saamegen Sympathie, og yttret, at man havde overvurderet hans personlige Fortjeneste i den slesvigske Sag, idet han kun ligesom havde hældet den Draabe i Bægeret, der endnu manglede for at fylde det, indledede han en Skaal for de naturlige Rettigheder." som han opfordrede Selskabet til at drikke. Den fjerde Skaal, der ligeledes optoges med levende Bifald, udbragte Prof. Clausen, for klar Erkjendelse af vort Formaal, for Styrke i vor Villie, Vedholdenhed i vor Gierning, for Sammenslutning af alle gode Kræfter. Blandt de følgende Skaaler udbragtes af Kammert. Drewsen en for de 46 Deputerede i den Viborgske Stænderforsamling, der have stemt for Adressen til Kongen i den slesvigske Sprogsag, og deres Præsident. Efterat dernæst den gamle Sang "Danmark delig Vang og Vænge". var afsjungen, opfordrede Justitsr. Guldberg Forsamlingen til at tømme Glasset for vort elskede Fødeland, gamle Danmark, fra Skagen og Øresund til Eiderens Bredder. Derpaa proponeredes Skaaler af Proc. B. Christensen, for de 4 Mænd, der i den slesvigske Stænderforsamling sluttede sig til Lorenzen. Efterat derpaa Nordens Aand, en Sang af Prof. Jngemann var afsungen, knyttede Dr. Ballin dertil en Skaal for en nærmere Tilslutning af de 3 nordiske Riger." Senere fulgte Skaaler for "Landalmuens Emancipation af Capt. Tscherning, for Dannebrog. Danmarks Banner af Gross. Meinert, for Orla Leb mann og Monrad af Consul Hage og for Niss Hansen af Capt. Tscherning. Slutteligen afsang man en Sang af P. R., betitlet "Modermaalet, og til denne knyttede Justitsr. Guldberg den sidste Skaal, der naturligviis atter gjaldt Selskabets hædrede Gjæst. (Berl. Td.